**Stout Scarab** er en strømlinjeformet amerikansk bil fra 1932, designet av William Bushnell Stout og produsert av Stout Engineering Laboratories og senere av Stout Motor Car Company i Detroit, Michigan.

Stout Scarab skal være verdens første minivan, og en eksperimentell prototype av Scarab fra 1946 ble verdens første bil med et glassfiberkarosseri. sannsynligvis den første bilen som hadde en ramme i aluminium, selv om noen deler på rammen var av stål.

Logoen foran på bilen var en stor skarabé (scarab).

Designet lignet et fly i aluminium, og Stout Scarab ble sett på som stygg på den tiden, men tiår senere ble dens futuristiske design sett på som et Art Deco-ikon.

En Ford V8-motor var plassert bak i kjøretøyet rett over bakakselen med svinghjul og clutch vendt fremover, i motsetning til andre biler på den tiden som hadde motoren foran. Den hadde en Stout-bygget tre-trinns manuell girkasse.

Innovasjonene sluttet ikke med bilens karosseridesign. I en tid der nesten alle biler hadde stive aksler og bladfjærer, hadde Scarab uavhengig fjæring med spiralfjærer og "Oil Shock Absorbers". Bruken av lettere materialer resulterte i et kjøretøy som veide under 1400 kg, som var lite på den tiden.

Stout uttalte at bilen ville bli produsert i begrensede antall, opptil hundre i året skulle lages i en liten fabrikk i Dearborn, Michigan, men man tror at kun ni biler ble produsert. Kjøretøyene ble håndlaget, og to biler var ikke identiske.

En kjørbar prototype av Scarab ble ferdigstilt i 1932, den andre prototypen var klar i 1935, med noen styling og mekaniske endringer. Hovedlyktene var plassert bak med smale kromspiler, vertikal stang-grill bak med smale kromstenger buet fra bakvinduet og ned til støtfangeren, og ga bilen sitt art deco utseende.

Umiddelbart etter andre verdenskrig bygde Stout enda en prototype, kalt Stout Scarab Experimental. Den ble stilt ut i 1946 og var mer konvensjonell i utseende, selv om den fortsatt var utstyrt med motoren bak. Den hadde en udelt frontrute og verdens første glassfiberkarosseri. Den hadde verdens første fullt fungerende luftfjæring, utviklet i 1933 av Firestone.

Stout eide og kjørte sin egen Scarab på reise rundt i USA, over 250 000 miles.

Fem scarab biler er rapportert å eksistere i dag. En Scarab fra 1935 ble i mange år utstilt i Owls Head Transportation Museum, Maine, men ble returnert til utlåneren, Detroit Historical Museum. Houston Fine Arts Museum har en 1936 modell. Gilmore Car Museum har også et eksemplar fra 1946.

* Stout Scarab, 1935Stout Scarab, 1935
* Stout Scarab, 1936Stout Scarab, 1936
* Stout Scarab, 1946Stout Scarab, 1946
* Stout Scarab, 1946Stout Scarab, 1946
* Stout Scarab, 1946Stout Scarab, 1946

Referanser
----------

1. ↑  «BLAST FROM THE PAST: 1936 STOUT SCARAB». *web.archive.org*. 17. oktober 2013. Archived from the original on 17. oktober 2013. Besøkt 16. januar 2022. CS1-vedlikehold: Uheldig URL (link)
2. 1 2  «AutoFug - Miscellaneous». *web.archive.org*. 13. desember 2005. Archived from the original on 13. desember 2005. Besøkt 16. januar 2022. CS1-vedlikehold: Uheldig URL (link)
3. 1 2  «1936 Stout Scarab». *Frist Art Museum* **(engelsk)**. Besøkt 16. januar 2022.
4. 1 2  «1946 Stout Scarab Experimental - conceptcarz.com». *conceptcarz.com* **(engelsk)**. Besøkt 16. januar 2022.
5. ↑  Patton, Phil (6. januar 2008). «A Visionary’s Minivan Arrived Decades Too Soon». *The New York Times* **(engelsk)**. ISSN 0362-4331. Besøkt 16. januar 2022.
6. ↑  *autos.ca*. Besøkt 16. januar 2022.  Manglende eller tom `|tittel=` (hjelp)
7. ↑  «Last chance to see rare 1935 Stout Scarab in Detroit». *Detroit Free Press* **(engelsk)**. Besøkt 16. januar 2022.